CELEX: 62008CA0067
Language: et
Date: 2009-02-12 00:00:00
Title: Kohtuasi C-67/08: Euroopa Kohtu (kolmas koda) 12. veebruari 2009 . aasta otsus (Bundesfinanzhof (Saksamaa) eelotsusetaotlus) — Margarete Block versus Finanzamt Kaufbeuren (Kapitali vaba liikumine — EÜ artiklid 56 ja 58 — Pärandimaks — Siseriiklik õigus, mis ei luba liikmesriigis, kus elas vara omanik oma surmapäeval, tasumisele kuuluvast pärimismaksust maha arvata pärandimaksu, mille pärija on tasunud teises liikmesriigis, kui päritavaks varaks on vahetusvõlakirjad — Topeltmaksustamine — Piirang — Puudumine)

4.4.2009   
            
            
               ET
            
            
               Euroopa Liidu Teataja
            
            
               C 82/6
            
         Euroopa Kohtu (kolmas koda) 12. veebruari 2009. aasta otsus (Bundesfinanzhof (Saksamaa) eelotsusetaotlus) — Margarete Block versus Finanzamt Kaufbeuren
   (Kohtuasi C-67/08) (1)
   
   (Kapitali vaba liikumine - EÜ artiklid 56 ja 58 - Pärandimaks - Siseriiklik õigus, mis ei luba liikmesriigis, kus elas vara omanik oma surmapäeval, tasumisele kuuluvast pärimismaksust maha arvata pärandimaksu, mille pärija on tasunud teises liikmesriigis, kui päritavaks varaks on vahetusvõlakirjad - Topeltmaksustamine - Piirang - Puudumine)
   (2009/C 82/11)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Margarete Block
   
      Kostja: Finanzamt Kaufbeuren
   Kohtuasja ese
   Eelotsusetaotlus — Bundesfinanzhof (Saksamaa) — EÜ artikli 56 lõike 1 ning artikli 58 lõike 1 punkti a ja lõike 3 tõlgendamine — Pärandimaksu puudutav siseriiklik õigus — Topeltmaksustamine, mis tuleneb võimatusest maksust maha arvata teises liikmesriigis tasutud maks, kui selles teises liikmesriigis asuvaks päritavaks varaks on vahetusvõlakirjad
   Resolutiivosa
   EÜ artikleid 56 ja 58 tuleb tõlgendada nii, et nendega ei ole vastuolus liikmesriigi õigusnormid, nagu põhikohtuasjas käsitletavad õigusnormid, mis selles liikmesriigis elava pärija poolt teises liikmesriigis asuva krediidiasutuse vahetusvõlakirjade pealt tasumisele kuuluva pärandimaksu arvutamisel ei võimalda juhul, kui isik, kelle pärand avanes, elas oma surmapäeval esimeses liikmesriigis, arvata selles liikmesriigis tasumisele kuuluvast pärandimaksust maha teises liikmesriigis tasutud pärandimaks.
   
      (1)  ELT C 107, 26.4.2008.